  Анжелика Тихонова корреспондент Удмуртиысь тодосчиос 12-13 пӧсьтолэзе Пермь улосвылысь Кудымкарын финн-угор литературая «Ловлӧн бикыв» (Лулпуш тыл) фестивале пыриськизы. Со сярысь ивортодэтъя «Удмуртия» агентстволэн корреспондентэзлы Геннадий Красильниковлэн музей-квартираеныз кивалтӥсь, кылосбур тодосъя кандидат Мария Ившина вераз. Фестивале Марий Элысь, Ханты-Мансийскысь, Удмуртиысь, Пермь улосвылысь, Финляндиысь но мукет шаеръёсысь тодосчиос, гожъясьёс но кылбурчиос пыриськизы. Удмуртиысь Удмурт кун университетысь удмурт литературая но Россиысь калыкъёслэн литератураоссыя кафедраен кивалтӥсь, доцент, кылосбур тодосъя доктор Татьяна Зайцева но Мария Ившина вуылӥзы. Люкаськемъёс «Финн-угор но Пермь улосвылысь но Россиысь мукет калыкъёслэсь литератураоссэс азинтонъя туала тенденциос» котырес ӝӧке пыриськизы. Вераськизы, кыӵе югдур литератураын котькуд элькунын. Мон верай музеймы сярысь: кызьы ми ужаськом, кызьы калыклэсь дорамы лыктыны мылкыдзэ ӝутӥськом Мария Ившина, Геннадий Красильниковлэн музей-квартираеныз кивалтӥсьУдмурт литература сярысь докладзэ Татьяна Зайцева но лыдӟиз. Татьяна Ивановна Зайцевалэн туж тунсыко докладэз вал. Со дискуссилы но пӧрмиз. Малы ке шуоно трос-трос юанъёс сётъязы. Со удмурт литературамылы сыӵе бадӟым характеристика сётӥз шуыны луоз Мария Ившина, Геннадий Красильниковлэн музей-квартираеныз кивалтӥсьМария Ившиналэн верамезъя, та фестиваль люкам тодон-валанэн люкиськыны, бускель улосвылъёслэн ужан амалъёсынызы тодматскыны умой луонлык луиз. Кудымкарын быдэс картӥ, кытын улӥзы коми-пермяк гожъясьёс, памятной доскаос ошылэмын. <…> Милемлы даже литературая экскурсия ортчытӥзы картӥ. Малпасько, милям Ижкарамы сыӵе ик уж лэсьтоно. Собере ини умой луысал тоже сыӵе экскурсия малпаны Мария Ившина, Геннадий Красильниковлэн музей-квартираеныз кивалтӥсьТодэ вайытом, Ижкарысь Калык киужъёсъя элькун юртын 2-тӥ гудырикошконозь удмуртъёслэн вашкала арбериосынызы адӟытон ужа.  Тегъёс: Литература Удмуртия Россия удмуртъёс финн-угоркалыкъёс  